Rikhi panting
ఆసీస్‌ టి20 జట్టు సహాయ కోచ్‌గా రికీ పాంటింగ్‌
సిడ్నీ: మాజీ క్రికెటర్‌ రికీ పాంటింగ్‌ని ఆస్ట్రేలియా టి20 అంతర్జాతీయ జట్టుకు సహాయ కోచ్‌గా నియమిస్తున్నట్లు క్రికెట్‌ ఆస్ట్రేలియా ప్రకటిం చింది.వచ్చే నెలలో ఆస్ట్రేలియా,శ్రీలంక జట్ల మధ్య టి20 సిరీస్‌ జరుగనుంది.ఆస్ట్రేలియా తాత్కాలిక హెడ్‌ కోచ్‌ జస్టిన్‌ లాంగర్‌ తాత్కాలిక సహాయ కోచ్‌ జాసన్‌ గిలిప్స్‌లతో పాటు పాంటింగ్‌ కూడా ఆసీస్‌ జట్టుకు తన సేవలను అందించనున్నాడు.మెల్‌బోర్న్‌ ఫిబ్రవరి 17, గీలాంగ్‌ ఫిబ్రవరి 20,ఆడిలైడ్‌ ఫిబ్రవరి 22లలో ఆస్ట్రేలియా, శ్రీలంక జట్లు తలపడనున్నాయి. 2005లో న్యూజిలాండ్‌తో జరిగిన తొలి టి20 మ్యాచ్‌కు పాంటింగ్‌ నాయకత్వం వహించాడు.ఆ తరువాత ఐసిసి టి20 వరల్డ్‌ కప్‌ 2007, 2009 టోర్నీల్లో పాల్గొన్నాడు. ప్రస్తుతం పాంటింగ్‌ ముంబయి ఇండియన్స్‌ కోచ్‌గా వ్యవహరిస్తున్న సంగతి తెలిసిందే.